চলতি আর্থিকবর্ষে কত টাকা আয় করেছেন অমিতাভ!

ওয়েব ডেস্ক: খুব স্বাভাবিক কারণেই বলিউড স্টারদের প্রতিবছর দেয় করের টাকার পরিমাণ জানার ইচ্ছে থাকে ভক্তদের। কারণ এই পরিমাণ জানতে পারলে তাঁদের সেই আর্থিক বছরের মোট আয় সম্পর্কে একটা ধারণা পাওয়া যায়।
২০২৪-২৫ চলতি আর্থিক বছরে বিগ-বি(Big-B) যে পরিমাণ আয়কর(Income Tax) দিয়েছেন সেই অঙ্ক শুনলে চোখ কপালে উঠবে।
অমিতাভ বচ্চনের(Amitabh Bachchan) এই আয়ের মধ্যে যেমন রয়েছে সিনেমায় কাজ করা তেমনি এনরোসমেন্ট চুক্তি এবং জনপ্রিয় টেলিভিশন শো ‘কৌন বনেগা ক্রোড়পতি’র(Kaun Bonega Crorpati) উপস্থাপনা। জানা যাচ্ছে ‘শাহেনশাহ'(Sahesha) এই চলতি আর্থিক বছরে ১২০ কোটি টাকা কর প্রদান করেছেন।
খুব স্বাভাবিক কারণেই তার ভক্তরা এই ৮২ বছরে অমিতাভের কাজের ভেল্কি দেখে যথেষ্ট খুশি। একটি রিপোর্ট অনুযায়ী এই চলতি আর্থিক বর্ষে তার আয় দাঁড়িয়েছে নাকি ৩৫০ কোটি টাকা। তিনি কর প্রদান করেছেন ১২০ কোটি টাকার বেশি।

আরও পড়ুন:‘ছাবা’ ছাপিয়ে গেল ‘অ্যানিম্যাল’,’পাঠান’কে

প্রসঙ্গত, বলিউডের আর এক জনপ্রিয় অভিনেতা শাহরুখ খান(Sharukh Khan) গত আর্থিক বর্ষে ৯২ কোটি টাকা কর দিয়েছিলেন। সম্প্রতি অমিতাভ ‘কৌন বনেগা ক্রোড়পতি ১৬’ র শুটিং শেষ করেছেন। এছাড়াও বেশ কিছু নামিদামি ব্র্যান্ডের প্রোমোশনের সঙ্গে তিনি যুক্ত ছিলেন। আমি চাপ অন্যতম সর্বোচ্চ কর প্রদানকারী সেলিব্রিটিদের মধ্যে একজন।
১৯৯৬ সালে বলিউডে অমিতাভ বচ্চন দেউলিয়া(Bankrupt Amitabh Bachchan) হয়ে গিয়েছিলেন। পাওনাদারদের টাকা মেটাতে তার বিখ্যাত বাংলো ‘প্রতীক্ষা'(Pratiksha ) বিক্রি করার মতো অবস্থা হয়েছিল। এই সময় ‘অমিতাভ বচ্চন কর্পোরেশন লিমিটেড’ অর্থাৎ ‘এবিসিএল'(ABCL) নামে এক সংস্থা চালু করেছিলেন। আর সেই কারণে কানাড়া ব্যাংকের কাছে প্রায় ২২ কোটি টাকার ঋণ নিয়েছিলেন। গ্যারান্টি হিসেবে রেখেছিলেন নিজের বাংলো প্রতীক্ষাকে। এই কোম্পানি তাকে আর্থিকভাবে যথেষ্ট দুর্বল করে তোলে। বাজারে প্রায় ৭০ কোটি টাকা দেনা হয়ে যায়। পরবর্তীকালে ‘কৌন বনেগা ক্রোড়পতি’ দিয়ে শুরু হয় তার জীবনের দ্বিতীয় অধ্যায় ২০০০ সালে। তারপর থেকে অভিনেতা নিরন্তর কাজ করে চলেছেন।